nibzard/narodne-novine-full-text-markdown huggingface dataset:
### NN 133/2020 (2.12.2020.), Odluka o sudjelovanju Oružanih snaga Republike Hrvatske u sklopu aktivnosti ojačane prednje prisutnosti NATO-a u Republici Poljskoj

HRVATSKI SABOR

2524

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 27. studenoga 2020. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U SKLOPU AKTIVNOSTI OJAČANE PREDNJE PRISUTNOSTI NATO-a U REPUBLICI POLJSKOJ

I.

U sklopu aktivnosti ojačane prednje prisutnosti NATO-a, u okviru borbene skupine pod vodstvom Sjedinjenih Američkih Država, u Republiku Poljsku u 2021. upućuje se do 90 pripadnika Oružanih snaga Republike Hrvatske (bitnica samohodnih višecijevnih lansera raketa), uz mogućnost rotacije.

II.

Izvješće o sudjelovanju Oružanih snaga Republike Hrvatske u aktivnosti ojačane prednje prisutnosti NATO-a iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/133

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o sudjelovanju Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

2522

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 27. studenoga 2020. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2021. i 2022. do 150 pripadnika Oružanih snaga Republike Hrvatske s do dva helikoptera Hrvatskoga ratnog zrakoplovstva, uz mogućnost rotacije.

II.

Izvješće o sudjelovanju Oružanih snaga Republike Hrvatske u operaciji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/131

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o sudjelovanju pripadnika Oružanih snaga Republike Hrvatske u aktivnosti Stalne NATO skupine protuminskih snaga 2

HRVATSKI SABOR

2525

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 27. studenoga 2020. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U AKTIVNOSTI STALNE NATO SKUPINE PROTUMINSKIH
 SNAGA 2

I.

U aktivnosti Stalne NATO skupine protuminskih snaga 2 upućuje se u 2021. i 2022. do pet pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u aktivnosti iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/137

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o sudjelovanju Oružanih snaga Republike Hrvatske u operaciji potpore miru »SEA GUARDIAN« u Sredozemlju

HRVATSKI SABOR

2523

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 27. studenoga 2020. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU »SEA GUARDIAN« U SREDOZEMLJU

I.

U operaciju potpore miru »SEA GUARDIAN« u Sredozemlju upućuje se u 2021. do 35 pripadnika Oružanih snaga Republike Hrvatske brodom Hrvatske ratne mornarice, uz mogućnost rotacije.

II.

Izvješće o sudjelovanju Oružanih snaga Republike Hrvatske u operaciji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/135

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o sudjelovanju pripadnika Oružanih snaga Republike Hrvatske u operaciji potpore miru »EU NAVFOR Somalija – ATALANTA«

HRVATSKI SABOR

2526

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 27. studenoga donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU »EU NAVFOR SOMALIJA – ATALANTA«

I.

U operaciju potpore miru »EU NAVFOR Somalija – ATALANTA« u 2021. i 2022. upućuje se do 25 pripadnika Oružanih snaga Republike Hrvatske, uz mogućnost rotacije.

II.

Izvješće o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke bit će dio Godišnjeg izvješća o obrani koje Vlada Republike Hrvatske podnosi Hrvatskome saboru.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-01/136

Zagreb, 27. studenoga 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 133/2020 (2.12.2020.), Odluka o usvajanju Izmjene Programa »COVID-19 zajam za obrtna sredstva«

VLADA REPUBLIKE HRVATSKE

2537

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. studenoga 2020. donijela

ODLUKU

O USVAJANJU IZMJENE PROGRAMA »COVID-19 ZAJAM ZA OBRTNA SREDSTVA«

I.

Usvaja se Izmjena Programa »COVID-19 zajam za obrtna sredstva« (»Narodne novine«, br. 41/20 i 70/20).

Izmjena Programa iz stavka 1. ove točke sastavni je dio ove Odluke.

II.

Zahtjevi prema Programu iz točke I. ove Odluke zaprimljeni do dana stupanja na snagu ove Odluke obradit će se po uvjetima iz Programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/451

Urbroj: 50301-05/31-20-1

Zagreb, 30. studenoga 2020.

Predsjednik
 mr. sc. Andrej Plenković, v. r.

IZMJENA PROGRAMA »COVID-19 ZAJAM ZA OBRTNA SREDSTVA«

U Programu »COVID-19 zajam za obrtna sredstva« (»Narodne novine«, br. 41/20 i 70/20), točka 3. »ROK VAŽENJA PROGRAMA« mijenja se i glasi:

»Ovaj Program stupa na snagu danom donošenja i važi do iskorištenja sredstava, a najkasnije do 31. prosinca 2021.«.
### NN 133/2020 (2.12.2020.), Odluka o usvajanju Izmjene Programa »Mikro i mali zajmovi za ruralni razvoj«

VLADA REPUBLIKE HRVATSKE

2535

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. studenoga 2020. donijela

ODLUKU

O USVAJANJU IZMJENE PROGRAMA »MIKRO I MALI ZAJMOVI ZA RURALNI RAZVOJ«

I.

Usvaja se Izmjena Programa »Mikro i mali zajmovi za ruralni razvoj« (»Narodne novine«, br. 57/18 i 41/20).

Izmjena Programa iz stavka 1. ove točke sastavni je dio ove Odluke.

II.

Zahtjevi prema Programu iz točke I. ove Odluke zaprimljeni do dana stupanja na snagu ove Odluke, obradit će se po uvjetima iz Programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/454
 Urbroj: 50301-05/31-20-1
 Zagreb, 30. studenoga 2020.

Predsjednik
 mr. sc. Andrej Plenković, v. r.

IZMJENA PROGRAMA »MIKRO I MALI ZAJMOVI ZA RURALNI RAZVOJ«

U Programu »Mikro i mali zajmovi za ruralni razvoj« (»Narodne novine«, br. 57/18 i 41/20), točka 3. »ROK VAŽENJA PROGRAMA« mijenja se i glasi:

»Ovaj Program stupa na snagu danom donošenja i važi do iskorištenja sredstava, a najkasnije do 31. prosinca 2023.«.
### NN 133/2020 (2.12.2020.), Zaključak Vlade Republike Hrvatske, klasa: 022-03/20-07/356, urbroj: 50301-05/14-20-1 od 30. studenoga 2020.

VLADA REPUBLIKE HRVATSKE

2539

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 30. studenoga 2020. donijela

ZAKLJUČAK

1. Zadužuje se Hrvatski zavod za zapošljavanje da u sklopu mjere Potpora za očuvanje radnih mjesta u djelatnostima pogođenima Koronavirusom (COVID-19), na temelju zaprimljenih podataka od strane Ministarstva financija, Porezne uprave osigura isplatu dodatnog iznosa potpore za nadoknadu dijela ili svih fiksnih troškova.

2. Zadužuje se Upravno vijeće Hrvatskog zavoda za zapošljavanje za ažuriranje kriterija za mjeru Potpore za očuvanje radnih mjesta u djelatnostima pogođenima Koronavirusom (COVID-19).

3. Zadužuju se Ministarstvo financija, Porezna uprava i Hrvatski zavod za zapošljavanje da donesu upute za provedbu točaka 1. i 2. ovoga Zaključka.

4. Zadužuje se Hrvatska agencija za malo gospodarstvo, inovacije i investicije da izmjeni program »COVID 19 zajmovi za obrtna sredstva« na način da se program usmjeri na mikro, mala i srednja poduzeća koja ostvaruju pad prihoda u odnosu na 2019. godinu, a koja su zatvorena Odlukom Stožera civilne zaštite Republike Hrvatske od 27. studenoga 2020. ili koja u 2020. godini ostvaruju pad prihoda od 60 % i više u odnosu na 2019. godinu.

5. Ovaj Zaključak objavit će se »Narodnim novinama«.

Klasa: 022-03/20-07/356
 Urbroj: 50301-05/14-20-1
 Zagreb, 30. studenoga 2020.

Predsjednik
 mr. sc. Andrej Plenković, v. r.
### NN 133/2020 (2.12.2020.), Odluka o uvođenju nužnih epidemioloških mjera za područje Krapinsko-zagorske županije

Stožer civilne zaštite Republike Hrvatske

2543

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 2. prosinca 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije uvode se nužne epidemiološke mjere za područje Krapinsko-zagorske županije.

II.

Nužne epidemiološke mjere iz točke I. ove Odluke su:

– zabrana posjeta korisnicima pružatelja socijalne usluge smještaja starijih i nemoćnih osoba te odraslih osoba s invaliditetom, uključujući i ne srodničke udomiteljske obitelji uz iznimku korisnika koji su u terminalnoj fazi, kojima su dopušteni posjeti u trajanju do 15 minuta uz pridržavanje svih propisanih epidemioloških mjera, a u posjetu može biti samo jedan posjetitelj istovremeno

– zabrana posjeta korisnicima stacionara ustanova za zdravstvenu njegu, uz iznimku korisnika koji su u terminalnoj fazi, kojima su dopušteni posjeti u trajanju do 15 minuta uz pridržavanje svih propisanih epidemioloških mjera, a u posjetu može biti samo jedan posjetitelj istovremeno

– zabrana izlazaka korisnika izvan prostora pružatelja usluga smještaja za starije i nemoćne osobe i odrasle osobe s invaliditetom, izuzev ako je izlazak uvjetovan medicinskim razlozima

– preporuka zaposlenicima pružatelja socijalnih usluga smještaja u sustavu socijalne skrbi da ne odlaze na stručne skupove i druge skupno organizirane oblike usavršavanja zaposlenika (kongresi, simpoziji, predavanja, radionice i sl.).

III.

Zadužuju se stožeri jedinica lokalne samouprave za pojačani nadzor propisanih epidemioloških mjera.

IV.

Nužne epidemiološke mjere iz ove Odluke određuju se u trajanju do 31. prosinca 2020. godine.

V.

Ova Odluka objavit će se u »Narodnim novinama«, a stupa na snagu 3. prosinca 2020. godine.

Klasa: 810-06/20-01/7

Urbroj: 511-01-300-20-243

Zagreb, 2. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 133/2020 (2.12.2020.), Odluka o usvajanju Izmjena Jamstvenog programa »PLUS«

Vlada Republike Hrvatske

2534

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. studenoga 2020. donijela

ODLUKU

O USVAJANJU IZMJENA JAMSTVENOG PROGRAMA »PLUS«

I.

Usvajaju se Izmjene Jamstvenog programa »PLUS« (»Narodne novine«, broj 45/19).

Izmjene Programa iz stavka 1. ove točke sastavni su dio ove Odluke.

II.

Zahtjevi prema Programu iz točke I. ove Odluke zaprimljeni do dana stupanja na snagu ove Odluke, obradit će se po uvjetima iz Programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/453
 Urbroj: 50301-05/31-20-1
 Zagreb, 30. studenoga 2020.

Predsjednik
 mr. sc. Andrej Plenković, v. r.

IZMJENA JAMSTVENOG PROGRAMA »PLUS«

U Jamstvenom programu »PLUS« (»Narodne novine«, broj 45/19), u točki »UVJETI PROGRAMA«, Mjera C – Kupnja poslovnih udjela briše se.

U točki »OSTALE ODREDBE» riječi: » – u mjeri C, isključivo za jamstva za kupnju poslovnih udjela, čija vrijednost iznosi više od 150.000,00 eura u kunskoj protuvrijednosti« i riječi: » – u mjeri C, odnosno jamstvima za kupnju poslovnih udjela« brišu se.

Točka »ROK VAŽENJA PROGRAMA« mijenja se i glasi:

»Ovaj Program stupa na snagu danom donošenja, a važi do 31. prosinca 2023.«.
### NN 133/2020 (2.12.2020.), Odluka o usvajanju Izmjene Programa »ESIF jamstva« Hrvatske agencije za malo gospodarstvo, inovacije i investicije

VLADA REPUBLIKE HRVATSKE

2536

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. studenoga 2020. donijela

ODLUKU

O USVAJANJU IZMJENE PROGRAMA »ESIF JAMSTVA« HRVATSKE AGENCIJE ZA MALO GOSPODARSTVO, INOVACIJE I INVESTICIJE

I.

Usvaja se Izmjena Programa »ESIF jamstva« Hrvatske agencije za malo gospodarstvo, inovacije i investicije (»Narodne novine«, br. 62/16, 33/20 i 70/20).

Izmjena Programa iz stavka 1. ove točke sastavni je dio ove Odluke.

II.

Zahtjevi prema Programu iz točke I. ove Odluke zaprimljeni do dana stupanja na snagu ove Odluke, obradit će se po uvjetima iz Programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/452

Urbroj: 50301-05/31-20-1

Zagreb, 30. studenoga 2020.

Predsjednik
 mr. sc. Andrej Plenković, v. r.

IZMJENA PROGRAMA »ESIF JAMSTVA« HRVATSKE AGENCIJE ZA MALO GOSPODARSTVO, INOVACIJE I INVESTICIJE

U Programu »ESIF jamstva« Hrvatske agencije za malo gospodarstvo, inovacije i investicije (»Narodne novine«, br. 62/16, 33/20 i 70/20), u točki 2. »UVJETI DEFINIRANI PROGRAMOM« u retku Maksimalni iznos jamstva, u stupcu ESIF Pojedinačna jamstva, mijenja se iznos i glasi:

»4.000.000 EUR«.
### NN 133/2020 (2.12.2020.), Odluka o osnivanju i imenovanju članova Povjerenstva za besplatnu dodjelu robe

VLADA REPUBLIKE HRVATSKE

2538

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 45. stavka 4. Zakona o provedbi carinskog zakonodavstva Europske unije (»Narodne novine«, broj 40/16), Vlada Republike Hrvatske je na sjednici održanoj 30. studenoga 2020. godine donijela

ODLUKU

O OSNIVANJU I IMENOVANJU ČLANOVA POVJERENSTVA ZA BESPLATNU DODJELU ROBE

I.

Osniva se Povjerenstvo za besplatnu dodjelu robe (u daljnjem tekstu: Povjerenstvo), u sastavu:

1. dr. sc. Zdravko Marić, potpredsjednik Vlade Republike Hrvat­ske i ministar financija, predsjednik

2. Josip Aladrović, ministar rada, mirovinskoga sustava, obitelji i socijalne politike, član

3. dr. sc. Tomislav Ćorić, ministar gospodarstva i održivog raz­voja, član

4. dr. sc. Nina Obuljen Koržinek, ministrica kulture i medija, članica.

U slučaju spriječenosti predsjednika ili člana Povjerenstva, zamjenjuje ga predstavnik kojeg odredi ovlašteni ministar.

II.

Povjerenstvo donosi Poslovnik o svom radu.

Stručne i administrativne poslove za Povjerenstvo obavlja Ministarstva financija, Carinska uprava.

III.

Danom stupanja na snagu ove Odluke prestaje važiti Odluka o osnivanju i imenovanju članova Povjerenstva za besplatnu dodjelu robe (»Narodne novine«, br. 116/16, 44/17, 52/18 i 71/19).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/428
 Urbroj: 50301-05/14-20-2
 Zagreb, 30. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Šibeniku

Državnoodvjetničko vijeće

2574

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/19) odlučujući o zahtjevu za razrješenje Živane Beroš Dodig, na 32. sjednici održanoj 24. studenoga 2020.,

odlučilo je

ŽIVANA BEROŠ DODIG, razrješava se dužnosti zamjenice županijskog državnog odvjetnika u Županijskom državnom odvjetništvu u Šibeniku s danom 31. ožujka 2021.

Broj: DOVO-46/2020
 Zagreb, 24. studenoga 2020.

Predsjednik
 Državnoodvjetničkog vijeća
 Darko Klier, v. r.
### NN 134/2020 (4.12.2020.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Splitu

DRŽAVNOODVJETNIČKO VIJEĆE

2575

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/19) odlučujući o zahtjevu za razrješenje Julie Vladušić, na 32. sjednici održanoj 24. studenoga 2020.,

odlučilo je

JULIA VLADUŠIĆ, razrješava se dužnosti zamjenice općinske državne odvjetnice u Općinskom državnom odvjetništvu u Splitu s danom 31. prosinca 2020.

Broj: DOVO-48/2020
 Zagreb, 24. studenoga 2020.

Predsjednik
 Državnoodvjetničkog vijeća
 Darko Klier, v. r.
### NN 134/2020 (4.12.2020.), Rješenje o razrješenju državnog tajnika u Ministarstvu hrvatskih branitelja

VLADA REPUBLIKE HRVATSKE

2565

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 46. stavka 1. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 30. studenoga 2020. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU HRVATSKIH BRANITELJA

Razrješuje se STJEPAN SUČIĆ dužnosti državnog tajnika u Ministarstvu hrvatskih branitelja, na osobni zahtjev.

Klasa: UP/I 080-02/20-02/179
 Urbroj: 50301-15/07-20-02
 Zagreb, 30. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o razrješenju dijela članova Savjeta Hrvatske agencije za nadzor financijskih usluga

VLADA REPUBLIKE HRVATSKE

2561

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) i članka 11. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05, 154/11 i 12/12), Vlada Republike Hrvatske je na sjednici održanoj 26. studenoga 2020. donijela

RJEŠENJE

O RAZRJEŠENJU DIJELA ČLANOVA SAVJETA HRVATSKE AGENCIJE ZA NADZOR
 FINANCIJSKIH USLUGA

Razrješuju se dužnosti članice Savjeta Hrvatske agencije za nadzor financijskih usluga, radi isteka mandata:

– IVANA ŽEPIĆ

– IVANA RAVLIĆ IVANOVIĆ

– NOVKA SIMIĆ.

Klasa: 080-02/20-02/178
 Urbroj: 50301-15/28-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o razrješenju članice Odbora za državnu službu

VLADA REPUBLIKE HRVATSKE

2555

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 66.a stavka 3. podstavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), Vlada Republike Hrvatske je na sjednici održanoj 26. studenoga 2020. donijela

RJEŠENJE

O RAZRJEŠENJU ČLANICE
 ODBORA ZA DRŽAVNU SLUŽBU

Razrješuje se ANA MASLAĆ dužnosti članice Odbora za državnu službu, s danom 29. studenoga 2020., na osobni zahtjev.

Klasa: 080-02/20-02/177
 Urbroj: 50301-15/07-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o imenovanju dijela članova Upravnog vijeća Hrvatskog registra brodova

VLADA REPUBLIKE HRVATSKE

2558

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) i članka 14. stavka 2. Zakona o Hrvatskom registru brodova (»Narodne novine«, br. 81/96, 76/13 i 62/20), Vlada Republike Hrvatske je na sjednici održanoj 26. studenoga 2020. donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKOG REGISTRA BRODOVA

Za članove Upravnog vijeća Hrvatskog registra brodova, imenuju se:

– SINIŠA ORLIĆ, iz reda stručnjaka nadležnog ministarstva koji obavljaju poslove u vezi sa sigurnošću pomorske plovidbe, na prijedlog ministra nadležnog za poslove pomorstva

– MIROSLAV GRGIĆ, iz reda stručnjaka nadležnog ministarstva koji obavljaju poslove u vezi sa sigurnošću pomorske plovidbe, na prijedlog ministra nadležnog za poslove pomorstva

– ZLATKO KOŠTA, iz reda stručnjaka nadležnog ministarstva koji obavljaju poslove u vezi sa sigurnošću plovidbe na unutarnjim plovnim putevima, na prijedlog ministra nadležnog za poslove pomorstva

– HELENA RUKELJ, iz reda stručnjaka nadležnog ministarstva koji obavljaju poslove u vezi s industrijskim razvojem na području brodogradnje, na prijedlog ministra nadležnog za poslove gospodarstva.

Klasa: 080-02/20-01/172
 Urbroj: 50301-15/07-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o razrješenju dijela članova Upravnog vijeća Hrvatskog registra brodova

VLADA REPUBLIKE HRVATSKE

2557

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) i članka 14. stavka 2. Zakona o Hrvatskom registru brodova (»Narodne novine«, br. 81/96, 76/13 i 62/20), Vlada Republike Hrvatske je na sjednici održanoj 26. studenoga 2020. donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA HRVATSKOG REGISTRA BRODOVA

Razrješuju se dužnosti članovi Upravnog vijeća Hrvatskog registra brodova:

– SINIŠA ORLIĆ

– ZLATKO KOŠTA

– IVICA ORAČ-ŠUKELJ.

Klasa: 080-02/20-02/180
 Urbroj: 50301-15/07-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o imenovanju dijela članova Savjeta Hrvatske agencije za nadzor financijskih usluga

VLADA REPUBLIKE HRVATSKE

2562

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) i članka 11. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05, 154/11 i 12/12), Vlada Republike Hrvatske je na sjednici održanoj 26. studenoga 2020. donijela

RJEŠENJE

O IMENOVANJU DIJELA ČLANOVA SAVJETA HRVATSKE AGENCIJE ZA NADZOR
 FINANCIJSKIH USLUGA

Za članice Savjeta Hrvatske agencije za nadzor financijskih usluga, imenuju se:

– IVANA ŽEPIĆ

– IVANA RAVLIĆ IVANOVIĆ

– NOVKA SIMIĆ.

Klasa: 080-02/20-01/170
 Urbroj: 50301-15/28-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o imenovanju dijela članova Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

2564

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 26. studenoga 2020. donijela

RJEŠENJE

O IMENOVANJU DIJELA ČLANOVA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Za članove Upravnog odbora Hrvatske agencije za malo gospodarstvo, inovacije i investicije, imenuju se:

– dr. sc. HRVOJE MEŠTRIĆ, na prijedlog ministra nadležnog za znanost

– ŠIME ERLIĆ, na prijedlog ministrice nadležne za regionalni razvoj i fondove Europske unije

– IGOR RADIĆ, na prijedlog ministrice nadležne za turizam

– NATAŠA MIKUŠ ŽIGMAN, na prijedlog ministra nadležnog za gospodarstvo.

Klasa: 080-02/20-01/161
 Urbroj: 50301-15/28-20-04
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o razrješenju dijela članova Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

2563

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), a u vezi sa člankom 11. stavkom 3. Statuta Hrvatske agencije za malo gospodarstvo, inovacije i investicije (»Narodne novine«, br. 107/14, 72/15, 116/15 i 97/17), Vlada Republike Hrvatske je na sjednici održanoj 26. studenoga 2020. donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Razrješuju se dužnosti članovi Upravnog odbora Hrvatske agencije za malo gospodarstvo, inovacije i investicije:

– IVANA KRZNAR, imenovana na prijedlog ministrice nadležne za znanost

– mr. sc. ANA ODAK, imenovana na prijedlog ministrice nadležne za regionalni razvoj i fondove Europske unije

– ANKICA JAKŠIĆ, imenovana na prijedlog ministra nadležnog za turizam

– MARIO ANTONIĆ, imenovan na prijedlog ministrice nadležne za gospodarstvo.

Klasa: 080-02/20-02/175
 Urbroj: 50301-15/28-20-04
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o imenovanju predsjednika i članova Vijeća Nacionalne infrastrukture prostornih podataka

VLADA REPUBLIKE HRVATSKE

2560

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 27. stavka 1. Zakona o Nacionalnoj infrastrukturi prostornih podataka (»Narodne novine«, br. 56/13, 52/18 i 50/20), Vlada Republike Hrvatske je na sjednici održanoj 26. studenoga 2020. donijela

RJEŠENJE

O IMENOVANJU PREDSJEDNIKA I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Imenuje se dr. sc. DAMIR ŠANTEK, glavni ravnatelj Državne geodetske uprave, predstavnik Nacionalne kontaktne točke, predsjednikom Vijeća Nacionalne infrastrukture prostornih podataka.

2. Za članove Vijeća Nacionalne infrastrukture prostornih podataka, imenuju se:

– dr. sc. ALJOŠA DUPLIĆ, predstavnik tijela državne uprave nadležnog za poslove zaštite okoliša i prirode

– dr. sc. MILAN REZO, predstavnik tijela državne uprave nadležnog za poslove graditeljstva i prostornoga uređenja

– BOŽO ZEBA, predstavnik tijela državne uprave nadležnog za poslove e-Hrvatske

– DRAGANA ZOVKO, predstavnica tijela državne uprave nadležnog za obranu

– DRAŽEN ANTOLOVIĆ, predstavnik tijela državne uprave nadležnog za promet, prometnu infrastrukturu i elektroničke komunikacije

– FILIP NEVISTIĆ, predstavnik tijela državne uprave nadležnog za poljoprivredu i šumarstvo

– IVAN ĐUZEL, predstavnik tijela državne uprave nadležnog za znanost i obrazovanje

– TOMISLAV PETRINEC, predstavnik tijela državne uprave nadležnog za zaštitu kulturne baštine

– MLADEN MAROS, predstavnik tijela državne uprave nadležnog za gospodarstvo

– mr. sc. LJERKA MARIĆ, predstavnica tijela državne uprave nadležnog za poslove državne izmjere i katastra nekretnina

– LIDIJA BRKOVIĆ, predstavnica tijela državne uprave nadležnog za poslove službene statistike

– dr. sc. BRANKA IVANČAN-PICEK, predstavnica tijela državne uprave nadležnog za poslove meteorološke i hidrološke djelatnosti

– dr. sc. NINA PERKO, predstavnica tijela državne uprave nadležnog za sigurnost plovidbe

– VINKA KOLIĆ, predstavnica javne ustanove nadležne za obavljanje hidrografske djelatnosti

– ŽELJKO PERIĆ, predstavnik zajednice gospodarstva geodezije i geoinformatike

– TANJA PUŠELJ OSTROŠKI, predstavnica zajednice gospodarstva informatičke tehnologije

– ADRIJAN JADRO, predstavnik strukovne udruge ovlaštenih inženjera geodezije.

Klasa: 080-02/20-01/171
 Urbroj: 50301-15/28-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o razrješenju vršitelja dužnosti predsjednika i vršitelja dužnosti članova Vijeća Nacionalne infrastrukture prostornih podataka

VLADA REPUBLIKE HRVATSKE

2559

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 27. stavka 1. Zakona o Nacionalnoj infrastrukturi prostornih podataka (»Narodne novine«, br. 56/13, 52/18 i 50/20), Vlada Republike Hrvatske je na sjednici održanoj 26. studenoga 2020. donijela

RJEŠENJE

O RAZRJEŠENJU VRŠITELJA DUŽNOSTI PREDSJEDNIKA I VRŠITELJA DUŽNOSTI ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Razrješuje se dr. sc. DAMIR ŠANTEK dužnosti vršitelja dužnosti predsjednika Vijeća Nacionalne infrastrukture prostornih podataka, na koju je imenovan kao predstavnik Nacionalne kontaktne točke.

2. Razrješuju se dužnosti vršitelji dužnosti članova Vijeća Nacionalne infrastrukture prostornih podataka:

– dr. sc. ALJOŠA DUPLIĆ, imenovan kao predstavnik Ministarstva zaštite okoliša i energetike

– dr. sc. MILAN REZO, imenovan kao predstavnik Ministarstva graditeljstva i prostornoga uređenja

– ZORAN LUŠA, imenovan kao predstavnik Ministarstva uprave

– DRAGANA ZOVKO, imenovana kao predstavnica Ministarstva obrane

– DRAŽEN ANTOLOVIĆ, imenovan kao predstavnik Ministarstva mora, prometa i infrastrukture

– FILIP NEVISTIĆ, imenovan kao predstavnik Ministarstva poljoprivrede

– IVAN ĐUZEL, imenovan kao predstavnik Ministarstva znanosti i obrazovanja

– TOMISLAV PETRINEC, imenovan kao predstavnik Ministarstva kulture

– MLADEN MAROS, imenovan kao predstavnik Ministarstva gospodarstva, poduzetništva i obrta

– mr. sc. LJERKA MARIĆ, imenovana kao predstavnica Državne geodetske uprave

– LIDIJA BRKOVIĆ, imenovana kao predstavnica Državnog zavoda za statistiku

– dr. sc. BRANKA IVANČAN-PICEK, imenovana kao predstavnica Državnog hidrometeorološkog zavoda

– dr. sc. NINA PERKO, imenovana kao predstavnica Ministarstva mora, prometa i infrastrukture

– VINKA KOLIĆ, imenovana kao predstavnica Hrvatskog hidrografskog instituta

– ŽELJKO PERIĆ, imenovan kao predstavnik Hrvatske udruge poslodavaca

– TANJA PUŠELJ OSTROŠKI, imenovana kao predstavnica Hrvatske udruge poslodavaca

– ADRIJAN JADRO, imenovan kao predstavnik Hrvatske komore ovlaštenih inženjera geodezije.

Klasa: 080-02/20-02/179
 Urbroj: 50301-15/28-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Rješenje o imenovanju zamjenika glavnog ravnatelja Državne geodetske uprave

VLADA REPUBLIKE HRVATSKE

2556

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 2. Zakona o sustavu državne uprave (»Narodne novine«, broj 66/19) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), Vlada Republike Hrvatske je na sjednici održanoj 26. studenoga 2020. donijela

RJEŠENJE

O IMENOVANJU ZAMJENIKA GLAVNOG RAVNATELJA DRŽAVNE GEODETSKE UPRAVE

Imenuje se ANTONIO ŠUSTIĆ zamjenikom glavnog ravnatelja Državne geodetske uprave, na razdoblje od četiri godine.

Klasa: UP/I 080-02/20-01/240
 Urbroj: 50301-15/07-20-02
 Zagreb, 26. studenoga 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Odluka o davanju prethodne suglasnosti na usuglašeni Konačni prijedlog ugovora o pripajanju društva Autocesta Rijeka – Zagreb d.d. društvu Hrvatske autoceste d.o.o.

VLADA REPUBLIKE HRVATSKE

2554

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s točkom VII. Odluke o pokretanju postupka za prestanak koncesije dane društvu Autocesta Rijeka – Zagreb d.d. i pripajanje društva Autocesta Rijeka – Zagreb d.d. društvu Hrvatske autoceste d.o.o. (»Narodne novine«, broj 61/20), Vlada Republike Hrvatske je na sjednici održanoj 3. prosinca 2020. donijela

ODLUKU

O DAVANJU PRETHODNE SUGLASNOSTI NA USUGLAŠENI KONAČNI PRIJEDLOG UGOVORA O PRIPAJANJU DRUŠTVA AUTOCESTA RIJEKA – ZAGREB d.d. DRUŠTVU
 HRVATSKE AUTOCESTE d.o.o.

I.

Daje se prethodna suglasnost na usuglašeni Konačni prijedlog ugovora o pripajanju društva Autocesta Rijeka – Zagreb d.d. društvu Hrvatske autoceste d.o.o. zajedno s pripadajućim završnim financijskim izvješćem pripojenog društva na dan 30. lipnja 2020., u tekstu koji je Vladi Republike Hrvatske dostavilo Ministarstvo mora, prometa i infrastrukture aktom, KLASA: 340-03/20-07/8, URBROJ: 530-06-2-1-20-64, od 16. studenoga 2020., a koji čini Prilog 1. ove Odluke.

II.

Prihvaća se Izvješće ministra mora, prometa i infrastrukture o izvršenju zaduženja iz točaka V. i VI. Odluke o pokretanju postupka za prestanak koncesije dane društvu Autocesta Rijeka – Zagreb d.d. i pripajanje društva Autocesta Rijeka – Zagreb d.d. društvu Hrvatske autoceste d.o.o., u tekstu koji je Vladi Republike Hrvatske dostavio ministar mora, prometa i infrastrukture aktom, KLASA: 340-03/20-07/8, URBROJ: 530-06-2-1-20-64, od 16. studenoga 2020., a koji čini Prilog 2. ove Odluke.

III.

Prilozi iz točaka I. i II. ove Odluke sastavni su dio ove Odluke i ne objavljuju se u »Narodnim novinama«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/433
 Urbroj: 50301-05/20-20-3
 Zagreb, 3. prosinca 2020.

Predsjednik
 mr. sc. Andrej Plenković, v. r.
### NN 134/2020 (4.12.2020.), Odluka o osnivanju Ekonomskog savjeta predsjednika Republike Hrvatske

PREDSJEDNIK REPUBLIKE HRVATSKE

2552

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), donosim

ODLUKU

O OSNIVANJU EKONOMSKOG SAVJETA PREDSJEDNIKA REPUBLIKE HRVATSKE

I.

Ovom Odlukom osniva se Ekonomski savjet predsjednika Republike Hrvatske (u daljnjem tekstu: Savjet).

II.

Za predsjednika Savjeta imenuje se doc. dr. sc. Velibor Mačkić, posebni savjetnik predsjednika Republike Hrvatske za ekonomiju.

III.

Za članove Savjeta imenuju se:

1. prof. dr. sc. Đula Borozan,

2. prof. dr. sc. Boris Cota,

3. izv. prof. dr. sc. Bruno Ćorić,

4. izv. prof. dr. sc. Saša Drezgić,

5. doc. dr. sc. Ana Grdović Gnip,

6. izv. prof. dr. sc. Tomislav Hernaus,

7. Mario Holzner,

8. doc. dr. sc. Igor Matutinović,

9. izv. prof. dr. sc. Vinko Muštra,

10. dr. sc. Marina Tkalec i

11. dr. sc. Iva Tomić.

IV.

Savjet vodi stručne rasprave i daje mišljenja o pitanjima iz područja ekonomske politike radi pripreme odgovarajućih strateških podloga te priprema analize dugoročnih trendova i strukture hrvat­ske ekonomije.

V.

Sjednice Savjeta saziva predsjednik Republike Hrvatske na prijedlog predsjednika Savjeta.

Stručne i administrativne poslove za potrebe Savjeta obavlja Kabinet za ekonomiju, energiju i klimu Ureda predsjednika Repub­like Hrvatske, sukladno uputama posebnog savjetnika predsjednika Republike Hrvatske za ekonomiju.

VI.

Savjet donosi poslovnik o svom radu.

VII.

Ova Odluka stupa na snagu danom donošenja.

Klasa: 020-03/20-03/07
 Urbroj: 71-10-01/1-20-1
 Zagreb, 30. studenoga 2020.

Predsjednik
 Republike Hrvatske
 Zoran Milanović, v. r.
### NN 134/2020 (4.12.2020.), Odluka o izmjeni Odluke o gradskim porezima Grada Županje

Grad Županja

2576

Na temelju članka 35. stavak 1. točka 2. Zakona o lokalnoj i područnoj (regionalnoj) samoupravi (»Narodne novine« broj: 33/01., 60/01., 129/05., 109/07, 125/08., 36/09., 150/11., 144/12., 19/2013. – pročišćeni tekst 137/15., 123/17. i 98/19), članka 21. stavak 1. točka 2. i članka 42. stavak 1. točka 1. Zakona o lokalnim porezima (»Narodne novine« broj 115/16. i 101/17.), članka 30. Statuta Grada Županja (»Službeni vjesnik« Grada Županja broj 4/09., 4/13. i 2/18.) i članka 34. Poslovnika Gradskog vijeća Županja (»Službeni vjesnik« Grada Županja broj 4/09. i 4/13.), Gradsko vijeće Grada Županja na 25. sjednici održanoj 24. studenoga 2020. godine donijelo je

ODLUKU

O IZMJENI ODLUKE O GRADSKIM POREZIMA

Članak 1.

U Odluci o gradskim porezima (»Narodne novine« broj 72/17. i »Službeni vjesnik« Grada Županja broj 4/17) u članku 6. mijenja se stavak 2. te isti sada glasi:

»Prirez poreza na dohodak plaća se po stopi od 9 % za Grad Županja«.

Članak 2.

Ostale odredbe Odluke o gradskim porezima ostaju neizmjenjene.

Članak 3.

Ova Odluka objavit će se u »Narodnim novinama« i »Službenom vjesniku« Grada Županja, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/20-02/1
 Urbroj: 2212/01-01-20-1
 Županja, 24. studenoga 2020.

Predsjednik
 Gradskog vijeća
 Anto Juko, ing., v. r.
### NN 134/2020 (4.12.2020.), Obavijest o izmjeni Specifikacije proizvoda »Lički škripavac« – zaštićena oznaka zemljopisnog podrijetla

Ministarstvo poljoprivrede

2567

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18 i 42/20, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »LIČKI ŠKRIPAVAC« – ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) zaprimilo je 20. studenoga 2020. godine izmijenjenu Specifikaciju proizvoda »Lički škripavac« – zaštićena oznaka zemljopisnog podrijetla od podnositelja zahtjeva Udruge malih sirara Ličko-senjske županije »LIČKI ŠKRIPAVAC«, Kaniška 15, 53 000 Gospić.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Lički škripavac« – zaštićena oznaka zemljopisnog podrijetla.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/129
 Urbroj: 525-14/0882-20-6
 Zagreb, 24. studenoga 2020.

Ministrica poljoprivrede
 Marija Vučković, v. r.
### NN 134/2020 (4.12.2020.), Odluka o uvođenju nužnih epidemioloških mjera za područje Primorsko-goranske županije

STOŽER CIVILNE ZAŠTITE REPUBLIKE HRVATSKE

2573

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 4. prosinca 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE PRIMORSKO-GORANSKE ŽUPANIJE

I.

Na prijedlog Stožera civilne zaštite Primorsko-goranske županije uvode se nužne epidemiološke mjere za područje Primorsko-goranske županije.

II.

Nužne epidemiološke mjere iz točke I. ove Odluke su:

– zabrana posjeta korisnicima domova za starije i nemoćne osobe, osim u iznimnim slučajevima, kada su prema procjeni uprave doma neophodne i kada se mogu organizirati uz pridržavanje svih epidemioloških mjera i preporuka Hrvatskog zavoda za javno zdravstvo, a posjetitelji prije posjeta predoče potpisanu izjavu o negativnim epidemiološkim i kliničkim pokazateljima izloženosti bolesti koje mogu upućivati na zaraženost i negativan test na SARS-CoV-2 ne stariji od 72 sata ili nalaz koji potvrđuje da su preboljeli COVID-19

– korisnici domova za starije i nemoćne osobe trebaju izbjegavati vanjski kontakt, a uprave domova su obvezne osigurati primjenu preventivnih mjera opreza prilikom upućivanja korisnika na medicinske preglede i postupke te pri drugim nužnim kontaktima

– preporuka da na profesionalnim umjetničkim izvedbama i programima te kino projekcijama ne bude prisutno više od 50 osoba, uz strogo pridržavanje svih propisanih epidemioloških mjera i posebnih preporuka i uputa Hrvatskog zavoda za javno zdravstvo

– preporuka osobama starije životne dobi i rizičnim skupinama da ne koriste javni gradski i prigradski prijevoz od 6.00 do 8.30 sati, osim u opravdanim slučajevima

– preporuka jedinicama lokalne samouprave da obustave iznajmljivanje i drugo korištenje domova u svojem vlasništvu, za sve vrste okupljanja.

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Nužne epidemiološke mjere iz ove Odluke određuju se do 21. prosinca 2020. godine.

V.

Ova Odluka objavit će se u »Narodnim novinama«, a stupa na snagu 5. prosinca 2020. godine.

Klasa: 810-06/20-01/7

Urbroj: 511-01-300-20-245

Zagreb, 4. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 136/2020 (9.12.2020.), Pravilnik o izmjenama i dopuni Pravilnika o provedbi Programa potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini

MINISTARSTVO POLJOPRIVREDE

2606

Na temelju članka 39. stavka 5. Zakona o poljoprivredi (»Narodne novine«, br. 118/18 i 42/20) ministrica poljoprivrede donosi

PRAVILNIK

O IZMJENAMA I DOPUNI PRAVILNIKA O PROVEDBI PROGRAMA POTPORE PRIMARNIM POLJOPRIVREDNIM PROIZVOĐAČIMA U SEKTORU BILJNE PROIZVODNJE I SEKTORU STOČARSTVA U 2020. GODINI

Članak 1.

U Pravilniku o provedbi Programa potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini (»Narodne novine«, br. 53/20 i 77/20) članak 8. mijenja se i glasi:

»(1) Za ispunjavanje obveza korisnika utvrđenih u točki 5. Programa za Mjere 1., 2., 3. i 4. korisnik potpore mora u Jedinstvenom zahtjevu za potporu u 2021. godini zadržati ili povećati površine pod vrstama voća, povrća, cvijeća i poljoprivrednog reprodukcijskog materijala, u odnosu na stanje istih, koje je prijavio na Jedinstvenom zahtjevu za potporu u 2019. godini.

(2) Biljne vrste voća, povrća, cvijeća i poljoprivrednog reprodukcijskog materijala iz Jedinstvenog zahtjeva za potporu u 2019. godini zbog održavanja plodoreda ne moraju se poklapati s biljnim vrstama voća, povrća, cvijeća i poljoprivrednog reprodukcijskog materijala na Jedinstvenom zahtjevu za potporu za 2021. godinu, no moraju biti u skladu s vrstama propisanim Programom.

(3) Zbog primjene plodoreda te zamjene proizvodnih površina koje su u 2019. godine bile pod voćem, povrćem, cvijećem i poljoprivrednim reprodukcijskim materijalom zadržavanjem površina u 2021. godini u smislu iz stavka 1. ovoga članka, smatrat će se i odstupanje do najviše 5 % od ukupnih površina pod voćem, povrćem, cvijećem i reprodukcijskim materijalom koje su se nalazile na Jedinstvenom zahtjevu za potporu u 2019. godini.«

Članak 2.

U članku 15. iza stavka 1. dodaje se novi stavak 2. koji glasi:

(2) Danom dostave odluke iz članka 13. stavaka 7. i 8. ovoga Pravilnika smatra se dan kada je Odluka objavljena u AGRONET sustavu za pojedinog korisnika.

Dosadašnji stavak 2. postaje stavak 3.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 404-01/20-01/31
 Urbroj: 525-07/0140-20-17
 Zagreb, 2. prosinca 2020.

Ministrica poljoprivrede
 Marija Vučković, v. r.
### NN 136/2020 (9.12.2020.), Odluka o izmjeni Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021.

Ministarstvo znanosti i obrazovanja

2602

Na temelju članka 48. stavka 4. Zakona o odgoju i obrazovanju u osnovnoj i srednjoj školi (»Narodne novine«, broj 87/08., 86/09., 92/10., 105/10. – ispr., 90/11., 16/12., 86/12., 94/13., 152/14., 7/17., 68/18., 98/19 i 64/20), ministar znanosti i obrazovanja donosi

ODLUKU

O IZMJENI ODLUKE O POČETKU I ZAVRŠETKU NASTAVNE GODINE, BROJU RADNIH DANA I TRAJANJU ODMORA UČENIKA OSNOVNIH I SREDNJIH ŠKOLA ZA ŠKOLSKU GODINU 2020./2021.

Članak 1.

U članku 1. stavku 2. Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021 (»Narodne novine, broj 57/20) iza riječi: »jesenski odmor« briše se zarez i stavlja se točka, a riječi: »kao i korištenje zimskog odmora u dva dijela« brišu se.

Članak 2.

U članku 2. stavku 4. riječi: »11. siječnja« zamjenjuju se riječima: »18. siječnja«.

Članak 3.

U članku 4. stavak 2. mijenja se i glasi:

»Zimski odmor za učenike počinje 24. prosinca 2020. godine i traje do 15. siječnja 2021. godine, s tim da nastava počinje 18. siječnja 2021. godine.«

Stavak 3. briše se.

Dosadašnji stavak 4. postaje stavak 3.

Članak 4.

Ova Odluka stupa na snagu osmoga dana od dana objave u »Narodnim novinama«.

Klasa: 602-01/20-01/00279

Urbroj: 533-05-20-0003

Zagreb, 7. prosinca 2020.

Ministar
 prof. dr. sc. Radovan Fuchs, v. r.